als_Latn dik_Latn sag_Latn
Që nga themelimi i Partisë Demokratike të Kosovës, Skenderaj është njohur si bastioni i kësaj partie. Në vitin 2014, në Komunën e Skenderajt, PDK-ja fitoi me 90%, me afro 23 mijë vota.
Mirëpo këtë vit, sipas rezultateve preliminare të KQZ-së, PDK mori 7285 vota më pak, se sa në zgjedhjet e fundit paraprake parlamentare.
Edhe pse kësaj radhe rezultati është më i ulët në Skenderaj, PDK refuzon të besojë se ka luhatje të bastionit. Ata besojnë se mos dalja e qytetarëve në votim dhe problemeve të tjera ka ndikuar në rezultatin e tyre.
Hajriz Koci, zëdhënës i PDK-së në Skenderaj, në një intervistë për Klan Kosovën komentoi për numrin e lartë të prishjes së votave nga qytetarët.
“Mbi 2 mijë vota kanë qenë të prishura në Skenderaj, që është shumë për Skenderajn. Ndoshta faktorët kanë qenë se jemi duke mbajtur shpesh zgjedhje parlamentare. E dyta mund të ketë qenë tjetër edhe muaji i Ramazanit”, tha Koci.
Në zgjedhjet e së dielës, sipas KQZ, PDK-ja përfundoi me 15,490 apo 84 për qind, krahasuar me Vetëvendosjen që mori 6.63% apo 1217 vota. /Insajderi.com
als_Latn als_Latn als_Latn als_Latn als_Latn als_Latn